open-index/open-wikipedia-markdown huggingface dataset:
AGM-179 JAGM

**AGM-179 Joint Air-to-Ground Missile** (**JAGM**) on yhdysvaltalainen ohjus, joka voidaan ampua ilmasta ja maasta maakohteisiin. Sen on tarkoitus korvata nykyiset ilmasta laukaistavat BGM-71 TOW-, AGM-114 Hellfire- ja AGM-65 Maverick -ohjukset.

## Historia
JAGM-ohjuksen kehityskilpailu julkaistiin kesällä 2007. Raytheon ja Boeing julkaisivat yhdessä sopimuksen ja Lockheed Martin oman sopimuksensa ohjelmaan. Kummatkin jättivät ehdotuksensa vuonna 2011 ja vuonna 2012 Lockheed Martin valittiin jatkamaan kehitystä. Vuonna 2022 ohjus saatiin massatuotantoon. Loppuvuodesta 2022 ja alkuvuodesta 2023 kokeiltiin uutta JAGM-MR (*Medium Range*, keskikantama) -ohjusta, jonka kantama on 16 kilometriä.

## Suunnittelu
AGM-179 JAGM on monikäyttöinen verrattain lyhyen kantaman ohjus, jolla voidaan tuhota monenlaisia kohteita niin maalla kuin merelläkin. Se muistuttaa pitkälti AGM-114 Hellfirea. JAGM käyttää puoliaktiivista laseria sekä millimetriaaltotutkaa maalinhakuun. Ohjuksen kantama on 8 kilometriä. Päivitetyn JAGM-MR-mallin kantama on 16 kilometriä ja siinä on myös kolmas hakumenetelmä, NIR-infrapunasensori.

JAGM voidaan laukaista ilmasta useista erilaisista lentokoneista, helikoptereista ja miehittämättömistä ilma-aluksista sekä pinnalta Lockheed Martinin JAGM Quad Laucherista (JQL). JQL on pienelle partio-/sota-alukselle tai taisteluajoneuvolle sopiva neljä laukaisukanisteria sisältävä pystysuoran laukaisun järjestelmä.

Lockheed Martin on kehittänyt ohjuksesta myös JAGM-F- (Fixed wing) eli AGM-187A -mallin, joka on suunniteltu laukaistavaksi nopeista, kiinteäsiipisistä ilma-aluksista eli käytännössä hävittäjälentokoneista. Se on JAGM:n kanssa muuten samanlainen, mutta lentopinnat ja laukaisumekanismi eroavat. JAGM-F erkanee ilma-aluksesta irti laukomalla, kuten suurin osa ohjuksista ja pommeista, toisin kuin kiskolta lähtevä normaali JAGM. Ohjusta on kokeiltu F-15E- ja F/A-18E/F -hävittäjien aseena.

## Laukaisualustat
### Ilma-alukset
* AH-1Z Viper
* AH-6 Little Bird
* AH-64 Apache
* MQ-1C Gray Eagle
* MQ-9 Reaper
* MH-60 Black Hawk
* MH-60R/S Seahawk
* OH-58F Kiowa
* F-35 Lightning II

### Muut
* Mark 41 Vertical Launching System/Lockheed Martin JQL

## Käyttäjät
* 
* 
* 
* 

## Lähteet
Nils Ramm

**Nils "Nisse" Arvid Ramm** (1. tammikuuta 1903 Tukholma, Ruotsi – 8. marraskuuta 1986 Linköping, Ruotsi) oli ruotsalainen raskaan keskisarjan ja raskaansarjan nyrkkeilijä ja olympiahopeamitalisti, Euroopan mestari 1920-luvun loppupuoliskolla ja myöhemmin ammattilaisnyrkkeilijä.  

## Ura amatöörinä

Nils Ramm eli nuoruutensa Tukholman Östermalmilla, jossa sijaitsi siihen aikaan Djurgårdens IF:n voimailusali. Vuonna 1925 hän edustu Ruotsia raskaassa keskisarjassa Tukholman EM-kisoissa, joissa hän voitti ensin Englannin Tom Harrisonin ja loppuottelussa Tanskan Thyge Petersenin. Näin hänestä tuli Euroopan mestari. Seuraavana vuonna hän otti Ruotsin mestaruuden. Vuoden 1927 alussa ruotsalais-tanskalainen nyrkkeilyjoukkue vieraili Yhdysvaltain itärannikolla. Ramm otteli Yhdysvaltain matkalla neljä ottelua voittaen kolme eli Frank Salkinsin, Andy Ackilitisin ja Gerald Bockhousenin sekä häviten Ernie Schaafille. Voitettuaan Ruotsin mestaruuden ja hävittyään nyt maaottelussa Tanskan Thyge Petersenille Ramm kilpaili raskaassa sarjassa toukokuussa 1927 EM-kisoissa Berliinissä. Niissä hän otti voitot Italian Giacomo Panfiliosta ja Tanskan Jacob Michaelsenista edeten loppuotteluun, jossa oli vastassa Saksan Hans Schönrath. Ramm uusi EM-tittelinsä, nyt ylemmässä sarjassa, voittaessaan Schönrathin pistein.

Vuoden 1928 Amsterdamin olympialaisissa raskaansarjan ruotsalaisnyrkkeilijä Nils Ramm aloitti voitolla Saksan Schönrathista ja eteni loppuotteluun voitolla Norjan Sverre Sörsdalista. Loppuottelussa tuli vastaan Argentiinan Arturo Rodríguez, joka tyrmäsi Rammin 1. erässä. Näin tuloksena oli olympiahopea.  

## Ammattilaisura

Ramm siirtyi olympialaisten jälkeen ammattilaiseksi. Ensimmäiset neljä ottelua hän nyrkkeili Ruotsissa vuuosina 1928-1929. Vuoden 1930 alussa hän siirtyi Yhdysvaltoihin ja nyrkkeili ensimmäisen ottelun maaliskuussa 1930 Chigacossa. Syyskuuhun 1930 mennessä hän oli otellut yhdeksän ottelua, joista kahdeksan voitokkaasti ja yksi ratkaisemattomana. Sen jälkeen hän nyrkkeili kolme ottelua vuoden 1930 loppuun mennessä, mutta koki tappion niissä kaikissa. Ottelijat eivät tällöin olleet vielä Amerikan nimekkäimmästä päästä. Niinpä Ramm palasikin takaisin Ruotsiin ja päättui ammattilaisuransa viiteen voitokkaaseen otteluun. Viimeisen ottelun hän kävi marraskuussa 1931. 

## Urheilu-uran jälkeinen aika

Nisse Ramm esiintyi kolmessa ruotsalaiselokuvassa:
* En idrottsdag i Lysekil (1929, lyhytfilmi),
* Sabotage (1944, ohjaajana Per G. Holmgren),
* Mordvapen till salu (1963, ohjaajana Per G. Holmgren)

Nisse Ramm asui elämänsä Tukholmassa ja osallistui aktiivisti valmentajana taustatoimijana Djurgården IF:n nyrkkeilytoimintaan. Hän kuoli marraskuussa 1986.

## Lähteet
Hangon työväentalo

**Hangon työväentalo** oli Hangon kaupungissa sijainnut työväentalo. Talo poikkesi monista muista samoihin aikoihin rakennetuista työväentaloista siinä, että se oli rakennettu omalle tontille ja suunniteltu riittävän suureksi ja monipuoliseen käyttöön tarkoitetuksi.

## Historiaa
Vuonna 1895 perustettu Hangon työväenyhdistys oli Suomen ensimmäisiä työväenyhdistyksiä. Hangon työväentalo valmistui vuonna 1905. Se rakennettiin Hangon kaupungin vuonna 1903 lahjoittamalle tontille. Työväentalon rakentaminen johti yhdistyksen pahoihin taloudellisiin vaikeuksiin, kiinnityksiä ja lainoja oli moniin pankkeihin. Voinviejä Kustaa N. Niemelä pelasti yhdistyksen suurella lainallaan. Myös monet yhdistyksen jäsenet lainasivat ja lahjoittivat varoja rakentamiseen. Rakentamisen aikana yhdistyksen jäsenmäärä oli kasvanut räjähdysmäisesti. Jäsenten keskuudessa vallinnut usko ja innostus mahdollisti rakennushankkeen onnistumisen.

## Rakennus
Työväentalo rakennettiin omalle tontille. Talo suunniteltiin työväentaloksi, jossa on riittävästi tilaa monipuoliselle toiminnalle. Työväentalon piirustukset laati rakennusmestari A. Hämäläinen korvauksetta. Granitin yhtiö lahjoitti perustuskivet. Peruskivet olivat valmiina vuonna 1904. Perustuksia alettiin kaivaa, metallimiehet tekivät raudoitustyöt ja muurarit muuraustyöt. Talon puutyöt annettiin tarjousten perusteella ”Nygrenin sakille”. Työväentalon sisustuskin tehtiin huolella. Kaakeliuunit muurattiin juhlasaliin, ravintolan ja keittiöön. Muihin huoneisiin tuli peltiuunit. Juhlasalissa oli istumapaikkoja 180 ja seisomapaikkoja 70. Näyttämö oli tilava ja ajanmukainen. Talossa oli myös kirjasto, juttutupa, taloudenhoitajan asunto ja lukusali. Radio taloon hankittiin vuonna 1927. 

Työväentalo oli kärsinyt pommituksista talvisodan aikana vuonna 1939, ja talo oli rappeutunut pahasti muutenkin. Sodan jälkeen pula-aikana remontointia ei saatu tehdyksi viimeistellysti, mikä kostautui myöhempinä vuosikymmeninä. Talo päätettiin purkaa huonokuntoisena vuonna 1974. Talon tilalle rakennettiin kerrostalo, joka oli Kiinteistö Oy Hangon Työväentalon hallitsema. Talossa on nykyisen yhdistyksen (Hangon sosialidemokraatit r.y) 118,5 neliön kerhotilat.

## Toimintaa työväentalolla
Työväentalon tupaantuliaisjuhlaa vietettiin maaliskuussa 1905 kaksipäiväisenä. Ohjelmassa oli soittoa, kuorolaulua, runoja ja näytöskappaleet *Pestuupäivät Rannanpäässä* sekä Aleksis Kiven näytelmä *Lea*. Toisena päivänä oli myös tanssit. Sosialidemokraattien maakuntajuhlat pidettiin työväentalolla vuosina 1954 ja 1970. 

## Lähteet
Varjo (festivaali)

**Varjo** on Oulun Kuusisaaressa järjestettävä vaihtoehtoinen elävän musiikin ja kulttuurin festivaali. Tapahtumaa järjestää Pro Piknik Festivals Oy.

Ensimmäinen tapahtuma järjestettiin vuonna 2017 Oulun Välivainiolla sijaitsevalla kulttuurikeskus Tukikohdalla. Vuoden 2018 tapahtuma peruttiin kokonaan heikon lipunmyynnin vuoksi, jonka jälkeen tapahtuma lanseerattiin uudella nimellä ja  konseptilla vuonna 2020. Varjo oli yksi ainoita kesällä 2020 järjestettyjä festivaaleja koko Suomessa 

## Esiintyjät
### 2022
Vuonna 2022 Varjossa esiintyivät Mando Diao, Pariisin Kevät, Ocean Alley, Chisu, Ismo Alanko, Litku Klemetti, pehmoaino, Maustetytöt, Knipi, Stepa & Heimo Ilman Menneisyyttä, Sepikka, Rosa Coste, Malla, Isaac Sene, Jesse Markin ja 22-Pistepirkko, Lars Anders, Sakara, runoilijakaksikko Julia ja Nina, Roku Rousu & The I.O.N.S., sirkusryhmä Racehorse Company sekä nuorallatanssija Hanna Moisala.

### 2021
Vuonna 2021 Varjossa esiintyivät Tommy Ca$h, The Tallest Man on Earth, Olavi Uusivirta, Gettomasa, Atomirotta, Yona, Ursus Factory, Saimaa, Antti Autio, Ibe, Iisa, Möyhy-Veikot, M, Grande Mahogany, Ex Tuuttiz x Aivovuoto x DJ Kridlokk, Younghearted, Saimaa, Stella Vikstedt, Nikama, Raaka-Hanu ja sanataitelija Lajune. 

Vuoden 2021 tapahtuman yhteydessä järjestettiin kaikille avoin Varjo Piknik -niminen oheistapahtuma, jossa esiintyivät muiden muassa Blind Channel, Lanai, Jokrates sekä lastenmusiikkiyhtyeet Soiva siili, Pentti Punkin Syntymäpäivät ja Liikkuva Laulureppu. Varjo Piknik -tapahtuma juhlisti Oulun valintaa Euroopan kulttuuripääkaupungiksi vuodelle 2026 .

### 2020
Vuonna 2020 Varjossa esiintyivät Olavi Uusivirta, Samuli Putro, Gasellit, Ruusut, 22-Pistepirkko, Mariska, Paleface & Räjähtävä Nyrkki, Plutonium 74, Stepa & Heimo ilman menneisyyttä, Ylva Haru, Chicken Grass, Kalevauva.fi, Ursus Factory, PK Keränen & Valtteri Laurell duo, Lauri Haav, Jesse Markin ja Lanai.

### 2017
Ensimmäisessä Varjofestivaali -nimellä järjestetyssä tapahtumassa esiintyivät Evelina, Yona, Gasellit, Sini Sabotage, Elias Gould, Tuuttimörkö, Töölön Ketterä, Draama-Helmi, Katujen Äänet, Deposit Man, Ehkä, Samuli Putro, Stig, Tippa-T, Asa & Band, Ville Leinonen, Vesta, Kauriinmetsästäjät, Risto ja Lieminen.

## Lähteet

## Aiheesta muualla
*Varjon verkkosivut
Søren Olesen

**Søren Olesen** (27. syyskuuta 1891 Giver – 29. elokuuta 1973) oli tanskalainen Retsforbundetin poliitikko. Hän istui kansankäräjillä kolmeen otteeseen 1940- ja 50-luvuilla sekä toimi Tanskan sisäministerinä 1957–1960. Koulutukseltaan hän oli opettaja.
## Lähteet

## Aiheesta muualla
* ''Søren Olesen'' Tanskan kansankäräjien verkkosivuilla
Folkemødet

**Folkemødet** on yhteiskunnallinen keskustelutapahtuma, joka järjestetään joka kesä Allingen kylässä Tanskan Bornholmissa. Ensimmäistä kertaa se järjestettiin vuonna 2011, jolloin osallistujia oli noin 10&nbsp;000. Vuonna 2019 osallistujia oli jo 114&nbsp;000. Koronaviruspandemian vuoksi tapahtumaa ei järjestetty vuonna 2020, ja vielä seuraavana vuonna se järjestettiin tavallista pienempänä. Vuonna 2022 tapahtuma järjestettiin jälleen normaalisti.
## Katso myös
* Almedalenin politiikkaviikko
* Suomi-areena
* Arendalsuka
* Fundur fólksins

## Lähteet

## Aiheesta muualla

* Tapahtuman verkkosivut
Munsalan baptistiseurakunta

**Munsalan baptistiseurakunta** (, aik. **Monå baptistförsamling** (1873–1986)) on vuonna 1873 perustettu uusikaarlepyyläinen baptistiseurakunta. Seurakunnan kirkko sijaitsee Hirvlaxissa. Seurakunnan hallituksen puheenjohtaja on Mayvor Palmborg.

## Historia
Seurakunta tunnettiin alkujaan nimellä *Monån baptistiseurakunta* (). Seurakunnan ensimmäinen johtaja oli Erik Nygård, joka toimi tehtävässä 28 vuoden ajan. Nygårdin kaudella seurakunnassa oli suuria herätyksiä ja kasteita. Nygård kastoi yli 370 ihmistä. Nygårdin jälkeen pastorina toimi 22 vuoden ajan. A. V. Jaakkola.

Seurakunnan rukoushuone rakennettiin vuonna 1877 ja toiminnan keskus sijaitsi Monåssa. Rukoushuone remontoitiin vuonna 1908. Pienempiä kappeleita rakennettiin muun muassa Monäsiin ja Kantlaxiin. Vuonna 1986 seurakunta rakensi uuden kirkon Hirvlaxiin. Samalla seurakunnan nimi vaihtui nykyiseen muotoon.

Vuonna 1998 Pensalan baptistiseurakunta sulautui Munsalan baptistiseurakuntaan.

## Seurakunnan johtajat
Seuraavat henkilöt ovat toimineet Munsalan baptistiseurakunnan johtajina:
* 1873–1902: Erik Nygård
* 1902–1905: Jakob Nygård
* 1905–1914: A. V. Jaakkola
* 1914–1915: E. J. Sjöberg
* 1918: J. H. Swordson
* 1918–1926: A. V. Jaakkola
* 1926–1929: J. A. Komstadius
* 1932–1933: Oscar Carlsson
* 1933–1935: Alwar Edström
* 1936–1940: Vilhelm Hedvall
* 1940–1944: Hugo Holmlund
* 1945–1950: Edvard Blomkvist
* 1950–1956: Lennart Heimdahl
* 1956–1961: Reinhold Nylund
* 1962–1966: Roy Holmlund
* 1966–1968: Reinhold Nylund
* 1968–1974: Carl-Gustav Strand

## Katso myös
* Baptismi Suomessa
* Finlands svenska baptistsamfund
* Uudenkaarlepyyn seurakunta
* Uudenkaarlepyyn Saalem-seurakunta

## Lähteet
* 
* 

### Viitteet
Antosyanidiinit

**Antosyanidiinit** eli **antosyaniinit** ovat antosyaanien sokereihin kiinnittyneitä flavonoideja. Ne esiintyvät marjoissa, hedelmissä ja kukissa glykosideina, jolloin ne ovat antosyaaneja. Joskus niitä esiintyy kuitenkin irrallisina aglykoneina. Antosyanidiiniyhdisteitä esiintyy usein marjoissa.

## Lähteet

## Aiheesta muualla
* Hock Eng Khoo, Azrina Azlan, Sou Teng Tang and See Meng Lim: Anthocyanidins and anthocyanins: colored pigments as food, pharmaceutical ingredients, and the potential health benefits, Food Nutr Res. 2017
Aatelittomat valtiosäädyt

**Valtiosääty** on aiemmin käytössä ollut nimitys, joka tarkoitti sellaista ihmisryhmää, jolla oli oikeus lähettää edustajiaan valtiopäiville. Nimitystä käytettiin myös tällaisen ryhmän edustajista valtiopäivillä. Valtiosääty koostui valtiopäivämiesten valitsijoista, joita yhdisti ammatti tai yhteiskunnallinen asema. Valtiosäädyt saivat kukin erikseen valita edustajansa kansanedustuslaitokseen.
**Aateliton sääty** (Pohjoismaissa) tarkoittaa sääty-yhteiskunnassa sellaista yhteiskunnallista ryhmää, jota ei lueta aateliin. Suomen aatelittomia säätyjä ovat pappis-, porvaris- ja talonpoikaissääty etenkin säätyvaltiopäivien ryhmänä.

## Katso myös

* Säätyvaltiopäivät
* Valtiosääty

## Lähteet
* Aatelittomat säädyt 1904 vuoden valtiopäivillä. De ofrälse stånden vid 1904 års landtdag – sukututkimus. Viitattu 1.12.2022.

### Viitteet
Ksantofylli

**Ksantofylli** on karotenoideihin kuuluva keltainen väripigmentti. Ksantofyllien rakenteessa on happea, toisin kuin karoteenien. Kemiallisesti ksantofyllit ovat hyvin polaarisia, koska niiden molekyyleissä on kaksi alkoholiryhmää. Niissä voi olla myös ketoni-, happo-, epoksi- tai aldehydiryhmiä. Ne ovat vähemmän liukoisia erilaisiin liuottimiin kuin karoteenit.

Ksantofyllit ovat väriaineina muun muassa puiden lehdissä, joista se tulee esiin ruskan aikana. Ksantofyllit ovat jokseenkin lehtivihreään klorofylliin yhteneväisiä, koska niitä sisältävät kaikki lehtivihreää sisältävät kasvit. Ksantofylleihin kuuluvat flavoksantiini, kantaksantiini, neoksantiini, kryptoksantiini, rodoksantiini, rubiksantiini ja violaksantiini.

## Lähteet
Stacy Doris

**Stacy Doris** (21. toukokuuta 1962 Bridgeport, Connecticut – 31. tammikuuta 2012) oli yhdysvaltalainen runoilija ja kielenkääntäjä.

Doris sai kandidaatin arvon Brownin yliopistosta ja maisterin arvon englannin kielessä sekä luovassa kirjoittamisessa Iowan yliopistosta. Hän julkaisi lukuisia runoteoksia. Lisäksi hän työskenteli kielenkääntäjänä ranskan ja espanjan kielistä. Doris olikin mukana toimittamassa kahta antologiaa ranskasta käännetyistä runoista: *Violence of the White Page* (1991) ja *Tweney One New (to North America) French Writers* (1997). Lisäksi hän käänsi Dominique Fourcadelta teoksen *Everything Happens* (2000). Hän teki yhteistyötä kuvataiteilija Melissa Smedleyn kanssa kirjaa *Mop Factory Incident* (1996) varten ja kuvataiteilija Anne Slacikin kanssa kirjaa *Implements (for Use)* varten.

Doris teki opetustyötä Iowan yliopistossa, Hunter Collegessa ja San Francisco State Universityssa. Hän oli naimisissa Chet Wienerin kanssa. Doris kuoli 49-vuotiaana sairastettuaan syöpää.

## Teoksia
* *Kildare* (1994)
* *La vie de Chester Steven Wiener ecrite par sa femme* (1998)
* *Paramour* (2000)
* *Une Année à New York avec Chester* (2000)
* *Conference* (2001)
* *Cheerleader's Guide to the World: Council Book* (2006)
* *Knot* (2006)
* *The Cake Part* (kirjan mittainen runo, 2011)
* *Fledge* (postuumisti 2012)

## Lähteet
Synnytyssali

**Synnytyssali** sijaitsee sairaalassa ja se on suunniteltu lapsen synnyttämiseen. Sinne saavutaan synnytysvastaanoton kautta. Synnytyssali on aina auki vuoden jokaisena päivänä. Synnytyssaliin voidaan saapua myös vuodeosastolta. Synnyttäjille nimetään oma kätilö, joka hoitaa synnytyksen. Lapsen syntyessä paikalle tulee toinen kätilö tai lastenhoitaja. Synnytyssalissa voi harjoitella myös alan opiskelijoita, jotka harjoittelevat kätilöiden ohjauksessa. Paikalle on aina saatavissa tarvittaessa myös synnytyslääkäri, lastenlääkäri ja anestesialääkäri. Anestesialääkäri osallistuu tarvittaessa synnyttäjän kivun lievittämiseen. Paikalla on myös laitosapulaisia. Synnytyssalissa voi olla synnyttäjän käytössä esimerkiksi amme. Synnytyssalissa tarvitaan neuvolakortti sekä synnyttäjän terveyteen liittyviä tietoja. On suositeltavaa poistaa korut ja lävistykset ennen synnytyssaliin saapumista. Synnyttäjällä on mahdollisuus olla mukana synnytyksessä tukihenkilö. 

Synnytyssairaaloissa tulee vastasyntyneen elvytyksen Käypä hoito -suosituksen mukaan olla valmius myös huonokuntoisena syntyvien lasten hoitoon. Synnytyssalin välittömässä läheisyydessä sijaitsee leikkaussali sektiota eli keisarileikkausta varten. Hätäsektio voidaan joutua tekemään, jos tulee tarve saada lapsi syntymään välittömästi.  Kuopion, Lahden, Lohjan, Oulun ja Tampereen synnytyssaleissa on käytäntö, jossa kätilö voidaan lähettää ensihoidon avuksi, jos on riskinä matkasynnytys. 

Syntymän jälkeen synnytyssalissa mahdollistetaan vastasyntyneen imetys ja ihokontakti äidin kanssa. Synnytyksen jälkeen synnytetään vielä istukka ja sikiökalvot. Kätilö ompelee mahdolliset repeämät ja välilihaan mahdollisesti tehdyt leikkaushaavat.

Äiti ja lapsi pääsevät vuodeosastolle parin tunnin päästä synnytyksestä, jos äiti ja vastasyntynyt voivat hyvin, ja äiti on käynyt WC:ssä ja suihkussa. On myös tärkeää, että äiti on syönyt synnytyksen jälkeen. On myös mahdollista varhainen kotiutuminen synnytyssalista 6–12 tunnin kuluttua lapsen syntymästä jos äidillä on kokemusta vastasyntyneen hoidosta. Lapsen tulee olla terve, täysiaikainen ja normaalipainoinen. Raskauden on täytynyt sujua normaalisti ja synnytys on ollut normaali alatiesynnytys. Lapsivuodeajan on täytynyt sujua ongelmitta. Lapsen tulee syödä hyvin ja äidillä tai lapsella ei ole riskejä tulehduksiin, matalaan verensokeriin tai keltaisuuteen. Perheen aiemmin syntyneillä lapsilla ei ole ollut ongelmia, jotka voisivat toistua vastasyntyneen kanssa. Perheen tulee saada tarvittaessa välittömästi yhteys neuvolaan tai synnytyssairaalaan. Tämä toimintamalli toteutetaan yhteistyössä neuvoloiden kanssa.

## Katso myös

* Leikkaussali

## Lähteet
Valkotryffeli

**Valkotryffeli** (*Tuber magnatum*) on tryffelilaji, jota kasvaa eteläisessä Euroopassa. Sen perinteisiä kasvupaikkakuntia on muun muassa Alba. Valkotryffelin kaupallista viljelyä suunnitellaan. Se on arvokkain tryffeli, ja se maksaa yli 3000 euroa kilolta.

## Elinympäristö
Valkotryffeli kasvaa yleensä kalkkipitoisessa maaperässä, symbioosissa tammen, pähkinäpensaan, poppelin tai pyökin kanssa.

## Valkotryffelin syöminen
Valkotryffeleitä syödään raakoina, koska muuten ne menettäisivät makunsa.

## Ulkonäkö
Valkotryffelit voivat saavuttaa 12 senttimetrin halkaisijan ja 500 gramman painon, vaikkakin ne ovat yleensä paljon pienempiä.

## Kaupankäynti
Valkotryffelien kilohinta on yleensä 3000–5000 euroa, mutta poikkeuksellisen suurten valkotryffelien hinta voi nousta jopa satoihin tuhansiin. Tästä esimerkkinä on vuonna 2007 tapahtunut kauppa, jossa Stanley Ho osti 330 000 dollarilla 1,5 kilogrammaa painavan valkotryffelin, joka oli suurin löydetty valkotryffeli vuosikymmeniin.

## Lähteet
* Antonio Rodríguez: Tuber magnatum *Trufamania*. Viitattu 3.12.2022
Ljusdals-Posten

**Ljusdals-Posten** on ruotsalainen vuonna 1914 perustettu paikallislehti, jonka kotikunta on Ljusdal. Se ilmestyy paperisena neljästi viikossa ja sähköisenä viidesti. Lehti on poliittiselta linjaltaan sitoutumaton ja kuuluu Bonnier-konserniin.
## Lähteet

## Aiheesta muualla
* Lehden verkkosivut
Jessica Harper

**Jessica Harper** (s. 10. lokakuuta 1949 Chicago, Illinois) on yhdysvaltalainen näyttelijä. Hän on näytellyt muun muassa Suzy Bannionin roolissa Dario Argenton ohjaamassa kauhuelokuvassa *[[Suspiria – tappavat huokaukset]]* (1977). Hänellä oli myös sivurooli *Suspirian* vuoden 2018 samannimisessä uudelleenfilmatisoinnissa.

Harper on myös esiintynyt muun muassa elokuvissa *[[Phantom of the Paradise – aavemusa]]* (1974), *[[Muistelmia – Stardust Memories]]* (1980), *[[Shokkihoito]]* (1981), *[[Pennejä taivaasta]]* (1981), *[[Vuosi huipulla]]* (1982), *[[Safe]]* (1995), *[[Minority Report]]* (2002) ja *[[Bones and All]]* (2022).

Harper avioitui vuonna 1989 tuottaja Tom Rothmanin kanssa.

## Lähteet

## Aiheesta muualla

* Viralliset kotisivut 
*
Neuralink

**Neuralink** on yhdysvaltalainen neuroteknologiayritys, jonka tavoitteena on kehittää ihmisen ja tietokoneen yhdistävää aivokäyttöliittymää. Yritys pyrkii tavoitteeseen erilaisten välivaiheiden kautta. Yrityksen tavoitteena on alkuvaiheessa kehittää laitteita vaikeiden aivovammojen hoitoon ja myöhemmin laitteita, joiden avulla käyttäjät voisivat hallita tietokonetta tai mobiililaitteita.

## Historia
Neuralinkin perustivat heinäkuussa 2016 Elon Musk, Max Hodak ja Paul Merolla. Ensimmäisen kerran yrityksestä uutisoitiin maaliskuussa 2017.

Elokuussa 2020 esiteltiin ensimmäistä Neuralink-laitetta ”the Link”. Kolikon kokoisesta laitteesta lähtee 1024 säiettä, joilla laite "neulotaan" aivokuoreen.  Laitteen asennukseen tarvitaan robotti.

Huhtikuussa 2021 Neuralink piti esityksen, jossa apina pelasi Pong-peliä käyttäen Neuralink-implanttia. Jotkin tutkijat nostivat esiin, että idea ei ollut uusi, mutta Neuralinkin esitys osoitti teknologista kehitystä erityisesti langattomuuteen ja elektrodien määrään liittyen. Esitys herätti keskustelua koe-eläinten kohtelusta ja biometrisen tiedon keräämisen eettisyydestä.

Vuonna 2022 ensimmäisiksi päätavoitteiksi kerrottiin näkökyvyn palauttaminen sokealle ja liikuntakyvyn palauttaminen lähes neliraajahalvaantuneelle. Vuonna 2022 Neuralink odotti lupaa ihmiskokeisiin Yhdysvaltain elintarvike- ja lääkevirastolta. Toukokuussa 2023 yhtiö kertoi saaneensa luvan ihmiskokeisiin.

29. tammikuuta 2024 yhtiö tiedotti että se on asentanut aivoimplantin onnistuneesti ihmiseen. Implantin saanut neliraajahalvaantunut Noland Arbaugh kykenee pelaamaan sen avulla videopelejä.

Heinäkuussa 2024 Neuralink istutti aivoimplantin toiseen potilaaseen, Alex-nimiseen mieheen, joka kykenee hallitsemaan tietokonetta, hyödyntämään 3D-mallinnusohjelmistoja ja pelaamaan videopelejä ajatuksen voimalla.

Syyskuussa 2024 Elon Musk ilmoitti Neuralinkin kehittävän Blindsight -nimistä laitetta, joka antaisi näön sokealle.

## Lähteet
Yhdysvaltain senaatin vaalit Georgiassa 2022

**Yhdysvaltain senaatin vaalit [[Georgia (osavaltio)|Georgiassa]] 2022** pidettiin 8. marraskuuta 2022 samaan aikaan muiden vuoden 2022 vaalien kanssa. Koska kukaan ehdokkaista ei saanut ensimmäisellä kierroksella enemmistöä äänistä, pidettiin 6. joulukuuta 2022 kahden eniten ääniä saaneen ehdokkaan kesken toinen kierros, jonka istuva demokraatti Raphael Warnock voitti. Vaalit olivat yhdet vuoden 2022 vaalien seuratuimmista ja tärkeimmistä senaatinvaaleista.

## Tausta
Istuva demokraattisenaattori, baptistipastori Raphael Warnock, valittiin senaattiin vuosina 2020–21 pidetyissä senaatin erikoisvaaleissa. Erikoisvaalit järjestettiin, koska Warnockin edeltäjä, Johnny Isakson, ilmoitti elokuussa 2019 eroavansa virastaan kesken kauden vedoten terveyssyihin. Georgian kuvernööri Brian Kemp nimitti virkaatekeväksi kuvernööriksi republikaaneja edustavan Kelly Loefflerin, joka vannoi virkavalansa 6. tammikuuta 2020. Georgian lain mukaan virkaa tekevän senaattorin tulee tällöin osallistua erikoisvaaleihin ja voittaa ne säilyttääkseen mandaattinsa jäljellä olevien virkakauden vuosien ajaksi. Nämä vaalit voitti kuitenkin Warnock, joka istui senaattorina kauden loppuun asti. 

Vaaleissa äänioikeutettuja ovat sellaiset henkilöt, jotka täyttävät seuraavat ehdot ja rekisteröityvät äänestäjiksi:

* Yhdysvaltain kansalaisuus
* Asuu laillisesti Georgian osavaltiossa ja sen piirikunnan alueella, jossa hän haluaa äänestää
* Vähintään 18-vuotias (rekisteröityminen mahdollista 17,5-vuotiaille) 

## Ehdokasasettelu
Warnock asettui ehdolle ensimmäiselle kokonaiselle kuusivuotiskaudelleen. Toukokuussa 2022 hän voitti murskaluvuin demokraattien esivaaleissa Tamara Johnson-Shealeyn.

Republikaanien ehdokas oli entisen Yhdysvaltain presidentti Donald Trumpin tukema entinen amerikkalaisen jalkapallon pelaaja Herschel Walker. Walkerin kampanjan aikana häntä syytettiin mm. abortin maksamisesta entisille tyttöystävilleen, vaikka oli kampanjoinut nimenomaan abortin vastustajana. Walker myöskin antoi ymmärtää, että on toiminut poliisivoimissa ja toi mm. virkamerkin näytille yhteen vaaliväittelyyn. Myöhemmin Walker selitti, että kyseessä oli kunniapoliisin virkamerkki, mutta se oli kuitenkin täysin laillinen Johnsonin piirikunnassa, joka virkamerkin on myöntänyt. Faktantarkistajat kuitenkin totesivat, ettei Walker ole koskaan ollut poliisivoimien palveluksessa eikä hänen virkamerkkinsä takaa esim. valtuuksia pidättää ketään.

## Tulokset

Libertaarisen puolueen ehdokas Chase Oliver sai ensimmäisellä kierroksella 2,1 % äänistä, minkä takia kumpikaan pääpuolueen ehdokas ei saanut enemmistöä äänistä.

Walker myönsi tappionsa toisen kierroksen vaali-iltana.

Koska Warnock voitti toisella kierroksella, demokraatit saivat senaattiin suoraan enemmistön, eikä heidän tarvitse turvautua Yhdysvaltain varapresidentti Kamala Harrisin tasaäänestykset ratkaisevaan ääneen vaalien jälkeisessä senaatin kokoonpanossa.

## Lähteet
Fundur fólksins

**Fundur fólksins** on yhteiskunnallinen keskustelutapahtuma Islannissa. Se järjestettiin ensimmäistä kertaa vuonna 2015.

Vastaavia tapahtumia muissa Pohjoismaissa ovat Suomi-areena, Ruotsin Almedalsveckan, Tanskan Folkemødet ja Norjan Arendalsuka.
## Lähteet

## Aiheesta muualla
* Tapahtuman verkkosivut
Athena (Tanskan prinsessa)

**Monpezatn kreivitär, Athena** (koko nimeltään *Athena Marguerite Françoise Marie*, s. 24. tammikuuta 2012) on Tanskan prinssi Joachimin ja prinsessa Marien tytär. Prinsessa Athena on mukana kruununperimysjärjestyksessä.

## Lähteet
Tupashaprakkaat

**Tupashaprakkaat** (*Homophron*) on Psathyrellaceae-heimoon kuuluva sienisuku. Se sisältää aiemmin haprakkaisiin (*Psathyrella*) luettuja lajeja, jotka kasvavat usein tuppaina puulla.

## Kuvaus
Tupashaprakkaat ovat vaihtelevan kokoisia sieniä, joilla on ruskea, kosteusmuuntuva lakki. Itiöemillä ei koskaan ole suojusta eikä siten myöskään suojusjäänteitä. Samoin kuin haprakkaat (*Psathyrella*) ja toisin kuin monet lähisukuiset mustesienet, tupashaprakkaat eivät vanhetessaan ”sula” mustaksi nesteeksi.

Tupashaprakkaiden itiöpöly ei ole mustaa; se on vaaleampaa kuin monilla muilla Psathyrellaceae-heimon sienillä. Itiöt ovat ellipsoideja, kooltaan pieniä tai keskikokoisia. Ituhuokonen puuttuu tai on huomaamaton. Itiökannat ovat 4-itiöiset. Kystidit ovat usein paksuseinäiset.

## Levinneisyys ja elinympäristö
Tupashaprakkaiden suvulla on maailmanlaajuinen levinneisyys. Ne kasvavat usein tuppaina kannoilla, elävien puiden rungoilla ja maassa puiden ympärillä. Niitä tavataan sekä lehti- että havupuulla. Suomessa tupashaprakkaita on kaksi lajia, viirutupashaprakas (*Homophron cernuum*) ja mattatupashaprakas (*Homophron spadiceum*), jotka kasvavat lehti- ja sekametsissä sekä puistoissa.

## Taksonomia
*Homophron* oli alun perin alasuku, jonka Max Britzelmayr kuvasi *Agaricus*-sukuun vuonna 1883. Britzelmayr luokitteli alasukuun kymmenen lajia. Vuonna 1951 Rolf Singer luokitteli *Homophron*-alasuvun haprakkaisiin (*Psathyrella*). Singer määritti tyyppilajiksi mattatupashaprakkaan. Myöhemmin fylogeneettiset tutkimukset ovat kuitenkin osoittaneet, että mattatupashaprakas on läheisempää sukua varjo- ja hämymustesienille kuin varsinaisille haprakkaille. Vuonna 2015 *Homophron* erotettiin omaksi tupashaprakkaiden suvukseen, joka sisälsi tuolloin kolme lajia.

Kladogrammi useimmista Psathyrellaceae-heimon suvuista:

## Lähteet
* Kytövuori, Ilkka et al.: Helttasienten ja tattien ekologiataulukko. Teoksessa 

### Viitteet
Arendalsuka

**Arendalsuka** on yhteiskunnallinen keskustelutapahtuma, joka järjestetään vuosittain elokuussa Norjan Arendalissa. Ensimmäistä kertaa se pidettiin vuonna 2012. Puolueet aloittavat suurkäräjävaalien vaalikampanjansa usein Arendalenin politiikkaviikolla.
## Katso myös
* Almedalenin politiikkaviikko
* Suomi-areena
* Folkemødet
* Fundur fólksins
## Lähteet

## Aiheesta muualla

* Tapahtuman verkkosivut
Jens Andersson (pelisuunnittelija)

**Jens Andersson** on ruotsalainen ohjelmoija ja pelisuunnittelija, joka on yksi Starbreeze Studiosin perustajajäsenistä. Hän on tunnettu muun muassa *[[The Darkness (videopeli)|The Darkness]]* ja *[[The Chronicles of Riddick: Escape from Butcher Bay]]* -peleistä.
Andersson perusti indie-studion Collecting Smilesin vuonna 2007 ollessaan vapaalla Starbreeze Studiosilta.

Joulukuussa 2022 hänen kerrottiin liittyneen MachineGamesille Indiana Jones -aiheisen pelin kehitykseen.

## Lähteet
Leo Seppälä

**Leo Ensio Seppälä** (22. huhtikuuta 1927 Valkeala – 16. huhtikuuta 2020 Espoo) oli suomalainen yritysjohtaja, joka sai kauppaneuvoksen arvonimen.

Seppälän vanhemmat olivat kauppias Aarne Seppälä ja Ester Salonen ja puolisot vuodesta 1950 Kaarina Hakala ja vuodesta 1975 Magdalena Brunell. Seppälä kävi keskikoulun Helsingin toisessa suomalaisessa lyseossa 1944 ja valmistui merkonomiksi Lahden kauppaopistosta 1948. Hän suoritti myös useita koti- ja ulkomaisia liikkeenjohdon kursseja. Seppälä oli isänsä omistaman kaupan harjoittelija 1944–1946, Osuusliike Hämeen myyjä Hämeenlinnassa 1948, Osuusliike Sisämaan myymäläntarkastaja Viitasaarella 1948–1952, SOK:n koulutusosaston kouluttaja 1952–1956, harjoittelija Hampurissa 1957, SOK:n Tampereen, Kuopion ja Kotkan konttorinjohtajien assistentti 1958–1960, Porin konttorin johtaja 1961–1967, suunnittelujohtaja Helsingissä 1967–1969 ja Turun konttorin johtaja 1970–1985. Hän oli myös Viitasaaren työväenopiston kirjanpidon opettaja 1949–1952 ja hänellä oli lukuisia osuustoiminnallisen kaupan alan ja muita luottamustehtäviä. Sotilasarvoltaan Seppälä oli reservin kapteeni (1978). Hän sai kauppaneuvoksen arvonimen 1980.  

## Lähteet
Corrientes-luokka

**Corrientes-luokka** oli Argentiinan laivaston neljän torpedovenehävittäjän muodostama alusluokka.

## Suunnittelu
Alukset olivat teräsrunkoisia ja varustettu matalalla etukannella. Niissä oli kolme savuhormia, joista kaksi ensimmäistä olivat lähellä toisiaan. Panssarointi suojasi kattila- ja konehuoneita vesirajassa. Alusten kolmen tuuman 14 naulan kranaatteja ampuva tykki oli asennettu etukannelle ja kuuden naulan tykit takakannelle. Alusten torpedoputkista yksi oli kiinteä ja asennettu keulaan. Loput kaksi olivat käännettäviä ja asennettu perään.

Sopimuksessa alusten nopeudeksi oli asetettu 26 solmua kolmen tunnin ajan, mitä niillä oli vaikea saavuttaa. Mitatulla maililla tehdyissä kokeissa ne saavuttivat 26,52-27,4 solmua.

## Alukset

## Lähteet
*
*

### Viitteet
Einari Hatakka

**Martti Einari Hatakka** (20. lokakuuta 1927 Antrea – 7. marraskuuta 2011 Imatra) oli suomalainen kauppias, yrittäjä ja yritysjohtaja, joka sai kauppaneuvoksen arvonimen. 

Hatakan vanhemmat olivat maanviljelijä Tuomas Hatakka ja emäntä Anna-Liisa Kärkäs ja puoliso vuodesta 1953 kampaaja Hilkka Rinne. Hatakka kävi kansakoulun ja viisi luokkaa oppikoulua. Hän oli Peräpohjolan maanviljelysseuran harjoittelija 1945, Pohjolan Voiman asentajaharjoittelija 1945, Oy Vuoksenniska Ab:n asentajaharjoittelija 1946–1947, Imatran Voiman sähköasentaja 1948–1951, Urheiluliike Matti Simanainen Oy:n perustajaosakas ja Imatrankosken ja Tainionkosken kodinkone- ja urheiluvälineliikkeiden hoitaja 1951–1961, Urheiluliike E. Hatakka & K:nin, vuodesta 1973 E. Hatakka Ky ja vuodesta 1974 E. Hatakka Oy, toimitusjohtaja 1961–1990 sekä yrityksen johtokunnan ja hallituksen puheenjohtaja ja jäsen. Hän oli vuodesta 2009 myös myös Auto-Hatakka Oy:n ja Kone-Hatakka Oy:n hallituksen jäsen. Hatakalla oli lisäksi lukuisia kaupan alan ja muita luottamustehtäviä, muun muassa urheilun piirissä Imatralla. Sotilasarvoltaan hän oli reservin alikersantti. Hatakka sai kauppaneuvoksen arvonimen 1980.

## Lähteet
Unto Joensuu

**Unto Ensio Joensuu** (20. marraskuuta 1926 Ylitornio – 24. lokakuuta 2021 Espoo) oli suomalainen yritysjohtaja, joka sai kauppaneuvoksen arvonimen.

Joensuun vanhemmat olivat rakennusmestari Väinö Joensuu ja Anna Kneckt ja puoliso vuodesta 1954 talousopettaja Helvi Linnea Rautio. Joensuu kävi kauppakoulun 1950 ja kauppaopiston Raahen Porvari- ja Kauppakoulussa 1952, samoin kuin useita liikkeenjohdon kursseja. Hän oli Oulaisten Osuuskaupan myyjä 1942–1951, SOK:n Kokkolan konttorissa tukkukaupan ja rautatavaramyyjä 1952–1953, liikkeenjohdon harjoittelija Talous-Osuuskaupassa Varkaudessa 1953, SOK:n Kuopion konttorin apulaistarkastaja 1954, Joensuun konttorin piirin luottotarkastaja ja piirisihteeri 1955–1958, Kokkolan konttorin piirin luottotarkastaja 1958–1960, Helsingin konttorin johtajan assistentti ja markkinointitehtävissä 1960–1962, Kokkolan konttorin johtaja 1962–1969, Helsingin konttorin johtaja 1969–1982 ja aluejohtaja vuodesta 1983. Joensuu oli myös Oy Sokle Ab:n toimitusjohtaja 1962–1969 ja hallituksen jäsen vuodesta 1971. Hänellä oli lisäksi lukuisia liike-elämän ja muita asiantuntija- ja luottamustehtäviä. Sotilasarvoltaan Joensuu oli reservin kersantti. Hän sai kauppaneuvoksen arvonimen 1980.  

## Lähteet
La Plata -luokka (hävittäjä)

**La Plata -luokka** oli Argentiinan laivaston kahden hävittäjän muodostama alusluokka.

Luokan alukset kuuluivat 12 aluksen ryhmään, jonka alukset tilattiin 1910 Saksasta, Britteinsaarilta ja Ranskasta. Schichaun valmistamat alukset maksoivat 124&nbsp;360 puntaa kappale. Alukset siirrettiin Argentiinaan kesällä 1912.

## Alukset

## Lähteet
*
*

### Viitteet
Flavanolit

**Flavanolit** kuuluvat flavonoideihin. Niitä ovat katekiini, teaflaviinit, tearubigiinit ja tanniineista proantosyanidiinit ja ellagitanniinit. Näistä proantosyanidiinit ehkäisevät syöpää ja ovat hyvin antioksidanttisia. Myös katekiinit ovat hyviä antioksidantteja ja lisäksi ne ehkäisevät elimistöllisiä haittoja, joita aiheuttavat jotkut mikrobit ja myrkylliset aineet. Ellagitanniinit edistävät verisuonten toimintaa ja ehkä myös aivojen toimintaa. Lisäksi ne hillitsevät bakteerien leviämistä, erityisesti stafylokokkien sekä salmonella- ja kampylobakteerien leviämistä.

Flavanolit ovat kasveille aineenvaihduntaan vaikuttavia aineita. Ne ovat värittömiä. Flavanoleja on vihreässä teessä ja kaakaossa.

## Lähteet
Riku Routo

**Riku Routo** (s. 1957 Lahti) on suomalainen yrittäjä. Routo omistaa Suomen moottoripyörämuseon sekä moottoripyöräliike Riku Motorin. Routo on naimisissa Maarit Roudon kanssa ja heillä on kaksi lasta. 

Lapsesta asti moottoripyöristä kiinnostunut Routo perusti vuonna 1985 oman moottoripyöräliikkeensä Riku Motorin. Alun perin liike sijaitsi Vesijärvenkatu 7:n huoltoasemarakennuksessa, jota Routo vuokrasi Lahden kaupungilta. Vuokrasopimuksen jälkeen hän osti rakennuksen kaupungilta ja on edelleen hänen omistuksessaan. Nykyään Riku Motor toimii Moottoripyörämuseon tiloissa, ja liikkeessä myydään ainoastaan uusia Royal Enfield -moottoripyöriä sekä klassikkopyöriä.

Moottoripyörämuseon Routo perusti Lahden Niemen venesatamassa sijaitsevaan vuonna 1959 rakennettuun puukuivaamorakennukseen, jonka hän osti Lahden kaupungilta. Routo rahoitti suuren osan museon rakentamisesta myymällä 60 numeroitua punatiiltä, joihin oli kiinnitetty museon pronssinen logo. Museon “kummisetä”, moottoripyöräkilpailija Giacomo Agostini signeerasi tiilet. 

Museon suunnittelun alkuvaiheessa Routo suunnitteli Lontoossa toimivan Ace Cafen tuomista Suomeen. Neuvoteltuaan Ace Cafen omistajien, Mark Wilsmoren ja George Tsuchnikasin kanssa, perustettiin ensimmäinen Britannian ulkopuolella toimiva Ace Cafe –perheeseen kuuluva kahvila. Suomen Moottoripyörämuseo ja Ace Corner Finland avattiin vuonna 2011. 

Vuoden 2020 Moottoripyörämessuilla Ace Cornerin nimeksi muutettiin “Ace Cafe Lahti” mukailemaan brändin muita kahviloita.

## Lähteet
Rusoailakki

**Rusoailakki** (*Silene* × *hampeana*) on kohokkeihin kuuluva risteymälaji, joka on puna-ailakin (*S. dioica*) ja ilta-ailakin (*S. latifolia*) välinen fertiili risteymä. Rusoailakki kasvaa tavallisesti puna- tai ilta-ailakkia kookkaammaksi, vankemmaksi. Se on tiheäkarvainen. Kukat ovat vaaleanpunaisia, väritys on puna-ailakin aniliininpunaisen ja ilta-ailakin valkoisen sekoitus.

Rusoailakkia tavataan Länsi-Euroopassa ja Pohjoismaissa. Suomessa rusoailakkia esiintyy vakiintuneena uustulokkaana, joka kasvaa yleisimmin Etelä-Suomessa ja paikoitellen Lappiin asti.

## Lähteet
Aleksanterinsiipiputki

**Aleksanterinsiipiputki** (*Smyrnium olusatrum*) on kaksivuotinen sarjakukkaiskasvi, jota esiintyy Länsi- ja Etelä-Euroopassa, Välimeren alueella ja Makaronesian saarilla. Lajia hyödynnetään villivihanneksena monissa Euroopan maissa.

Aleksanterinsiipiputki on rotevakasvuinen, kitkeränmakuinen putkikasvi, joka kasvaa 50–150 senttimetriä korkeaksi. Lehdet ovat kolmeen kertaan kolmisormiset ja sormilehdykät tummanvihreät, kiiltävät, hammaslaitaiset. Sarjakukinto koostuu keltaisista kukista. Hedelmykset ovat mustat ja palleromaiset. Kasvi kukkii kevätkesällä. Se kasvaa usein lähellä merenrannikoita. Aleksanterinsiipiputkea esiintyy Välimeren alueella (paitsi Egyptissä) sekä Kanariansaarilla, Madeiralla ja Azoreilla. Sitä kasvaa myös Britteinsaarilla villiintyneenä viljelykasvina.

## Lähteet
Tampereen urheilulääkäriasema

**Tampereen urheilulääkäriasema** (Taula) on liikunta- ja urheilulääketieteen keskus UKK-instituutin yhteydessä. Se on toiminut vuodesta 1980. Taulan palvelut on suunnattu kaikille liikkujille aloittelijoista huippu-urheilijoihin.
Taula on yksi kuudesta Suomen liikuntalääketieteen keskuksesta. Opetus- ja kulttuuriministeriö rahoittaa liikuntalääketieteen keskusten toimintaa. Keskusten tehtävänä on liikuntalääketieteellisen tutkimuksen tekeminen, liikuntalääketieteen erikoistumiskoulutus yhdessä yliopistojen kanssa, koulutus- ja viestintä sekä alueellinen palvelutoiminta. 

## Palvelut
Taulan palveluihin kuuluvat lääkärien vastaanotot, kliiniset rasitustestit ja kestävyyskunnon testaus, ravitsemusterapia ja fysioterapia. Taulalla toimii viisi liikuntalääketieteen erikoislääkäriä sekä yksi erikoistuva lääkäri. Erityisosaaminen painottuu astman ja muiden hengitysoireiden, ylikuormituksen sekä urheilu- ja liikuntavammojen tutkimiseen ja hoitoon. 

### Tutkimus
Taulan tutkimustoiminnan painoalue on liikuntaturvallisuuden edistäminen koko väestössä. Tutkimustoiminnan tavoitteena on eri liikuntalajien harrastajien ja urheilijoiden terveyden edistäminen ja vammojen ehkäisy. Taulan kotimaisia tutkimusyhteistyökumppaneita ovat Tampereen ja Jyväskylän yliopistot, Tampereen yliopistollisen sairaalan neurokirurgian, ortopedian ja traumatologian sekä fysiatrian yksiköt, Terveyden ja hyvinvoinnin laitos sekä muut liikuntalääketieteen keskukset. Kansainvälistä yhteistyötä tehdään Norjan liikuntatieteellisen yliopiston ja Calgaryn yliopiston kanssa.

Taulan tutkimusjulkaisut löytyvät UKK-instituutin julkaisuhakemistosta.

## Terve urheilija -ohjelma
Terve urheilija -ohjelma on Taulan ja UKK-instituutin tutkitun tiedon jalkautusohjelma. Ohjelma on osa Liikuntavammojen Valtakunnallista Ehkäisyohjelmaa (LiVE). Taula vastaa ohjelman verkkosivuista sekä koulutustoiminnasta. Terve urheilija -ohjelman ensisijaisena tavoitteena on urheilijoiden terveyttä tukevan urheilun ja valmennuksen edistäminen sekä liikuntavammoja tutkitusti ehkäisevien käytäntöjen vieminen valmennukseen. Terveyttä tukevat ja tehokkaat vammoja ehkäisevät toimenpiteet halutaan juurruttaa pysyviksi käytänteiksi lasten ja nuorten urheilijoiden valmennukseen.

## Lähteet
Murilo (jalkapalloilija)

**Murilo Henrique de Araujo Santos** (s. 2. joulukuuta 1995), lyhyemmin **Murilo**, on brasilialainen jalkapalloilija, joka edustaa Malesian Superliigan Johor Darul Ta'zimia. Hän on pelipaikaltaan vasen laitapuolustaja.

## Ura
Murilo pelasi nuorempana Portugalissa Rio Aven ja Varzimin juniorijoukkueissa ja hänellä on myös Portugalin kansalaisuus. Portugalista hän siirtyi vuonna 2015 takaisin Brasiliaan Série D -seura Rio Brancoon. Vuoden päästä Murilo palasi Eurooppaan ja Espanjan viidennellä sarjatasolla pelaavaan Cultural Areasiin, josta jatkoi jälleen yhden kauden jälkeen toiseen espanjalaisseuraan, myös viidennellä sarjatasolla pelaavaan Ourenseen. 

Kolmea vuotta myöhemmin, elokuussa 2020, Murilo siirtyi vapaalla siirrolla SJK:n riveihin. Loppukaudella 2020 hän esiintyi kymmenessä ottelussa, ja löi lopullisesti läpi kaudella 2021, kun hän onnistui antamaan kaikissa kilpailuissa peräti yhdeksän maalisyöttöä, joista kuusi Veikkausliigassa. SJK sijoittui sarjassa lopulta kolmanneksi.

Kauden 2021 päätyttyä Murilo siirtyi kaksivuotisella sopimuksella hallitsevan Suomen mestarin HJK:n riveihin. HJK:ssa Murilo kuului kauden 2022 alkupuolella HJK:n avainpelaajiin, ja hän sai tililleen viisi maalisyöttöä 19 ottelussa. Hän teki myös elintärkeän maalin HJK:lle Mestarien liigan karsinnassa FK RFS:ää vastaan. Syyskuussa Murilo riitaantui HJK:n päävalmentaja Toni Koskelan kanssa Eurooppa-liigan lohkovaiheen ensimmäisen kierroksen ottelun yhteydessä, eikä hän tämän ottelun jälkeen enää kuulunut  HJK:n kokoonpanoon loppukaudesta. HJK päätti kautensa Veikkausliigan mestaruuteen. Murilo ja HJK purkivat sopimuksensa tammikuun lopulla 2023.

Helmikuussa 2023 Murilo palasi SJK:n riveihin kahden vuoden sopimuksella. Hän pelasi kauden 2023 aikana yhteensä 25 ottelua Veikkausliigassa, antaen yhdeksän maaliin johtanutta syöttöä. 

Tammikuussa 2024 Murilo siirtyi Malesian Superliigan Johor Darul Ta'zimiin.

## Lähteet
Raippalitu

**Raippalitu** eli **korkeapitkäpalko** (*Pseudoturritis turrita*, syn. *Arabis turrita*) on ristikukkaiskasveihin kuuluva kasvilaji. Laji on siirretty pitkäpaloista raippulitujen (*Pseudoturritis*) sukuun, jossa se on ainoa laji. Se on kaksi- tai monivuotinen ruoho, jolla on valkoiset kukat ja pitkät hyvin ohuet lidut. Raippalitua esiintyy Keski- ja Etelä-Euroopassa sekä lähialueilla Algeriassa, Syyriassa, Jordaniassa ja Kaukasiassa. Suomessa lajia on havaittu tulokkaana kerran, 1920-luvulla Turussa.

## Lähteet

## Aiheesta muualla
* Kasviatlas 2021: Raippalitu (''Pseudoturritis turrita'') Suomessa.
Maailmanlaajuinen mikropiiripula

**Maailmanlaajuinen mikropiiripula** on maailmanlaajuinen kriisi, jossa integroitujen piirien, eli niin sanottujen puolijohdesirujen kysyntä ylittää tarjonnan, mikä vaikuttaa 169 teollisuuden alaan. Tämä kriisi on johtanut huomattaviin hinnankorotuksiin, pulajonoihin ja kuluttajien väliseen "skalpeeraukseen" autojen, näytönohjainten, pelikonsolien, tietokoneiden, kodinkoneiden ja muiden puolijohteita tarvitsevien tuotteiden osalta.

## Lähteet
Anna-Kaisa Rastenberger

**Anna-Kaisa Rastenberger** (s. 1971) on toiminut kahdeksan vuotta Taideyliopiston Kuvataideakatemian taiteen esittämiskäytäntöjen professorina. Hänet valittiin 2022 Suomen valokuvataiteen museon museonjohtajaksi. Hän aloitti uudessa tehtävässään helmikuussa 2023. Ennen Kuvataideakatemiaa Rastenberger työskenteli vuodesta 2009 Suomen valokuvataiteen museossa näyttelyintendenttinä.

Rastenberger on koulutukseltaan filosofian tohtori. Hän väitteli 2015 Helsingin yliopiston taidehistorian laitoksella aiheenaan suomalaisen valokuvataiteen kansainvälistyminen.

## Teokset
*  (Teoksen verkkoversio)

## Lähteet

## Aiheesta muualla
* Kuusi kuvaa Valokuvataiteen museon johtaja Anna-Kaisa Rastenbergerin elämästä, Yle Radio 1, 1.4.2023
Leivonkannukset

**Leivonkannukset** (*Ceratocapnos*) on unikkokasvisuku, jossa on kolme lajia. Aiemmin se kuului emäkkikasveihin.

Lajit:
* Atlantinleivonkannus eli leivonkannus (*Ceratocapnos claviculata*) Yksivuotinen. Esiintyy Länsi-Euroopassa Espanjasta ja Portugalista Etelä-Ruotsiin ja Lounais-Norjaan.
* *Ceratocapnos heterocarpa* Yksivuotinen. Esiintyy Etelä-Espanjassa ja -Portugalissa, Marokossa, Algeriassa ja Kanarian Fuerteventurassa.
* *Ceratocapnos turbinata* Monivuotinen. Esiintyy Kyproksella, Syyriassa, Libanonissa, Israelissa ja Jordaniassa.

## Lähteet

## Aiheesta muualla
* Finto: Kassu – Kasvien suomenkieliset nimet: ''Ceratocapnos''
* Suomen Lajitietokeskus: Leivonkannukset – ''Ceratocapnos''
Natriumbromaatti

**Natriumbromaatti** (NaBrO3) on natrium- ja bromaatti-ionien muodostama ioniyhdiste. Yhdistettä käytetään esimerkiksi hapettimena orgaanisen kemian synteeseissä, tekstiilien värjäyksessä ja kullan metallurgiassa. 

## Ominaisuudet, valmistus ja käyttö
Huoneenlämpötilassa natriumbromaatti on valkoista kiteistä ainetta. Yhdiste liukenee erittäin hyvin veteen ja kuumaan runsaammin kuin viileään. Aine on voimakas hapetin ja voi reagoida kiivaasti helposti hapettuvien aineiden kanssa.

Natriumbromaattia valmistetaan hapettamalla natriumbromidia sähkökemiallisesti tai natriumhydroksidin tai natriumkarbonaatin ja bromin reaktiolla.
:6 NaOH + 3 Br2 → NaBrO3 + 5 NaBr + 3 H2O

Natriumbromaattia käytetään reagenssina hiusten kihartamisessa, seoksena natriumbromidin kanssa kullan liuottamiseen sekä tekstiilien valkaisussa ja värjäyksessä. Orgaanisen kemian synteeseissä ainetta käytetään yhdessä ammoniumceriumnitraatin kanssa hapettimena. Yhdiste hapettaa sekundääriset alkoholit selektiivisesti ketoneiksi, vaikka molekyylissä olisi myös primäärisiä hydroksyyliryhmiä. Natriumbromaatti toimii myös bromaavana reagenssina.

## Lähteet
Luettelo Pirkanmaan museoista

Tämä on **luettelo Pirkanmaan museoista**.

## Akaa

* Kinnarin kotimuseo
* Lastenvaunumuseo Mukelo
* Veturimuseo

## Hämeenkyrö

* Ahlforsin aseverstas
* Hämeenkyrön kotiseutumuseo
* Myllykolu, F. E. Sillanpään syntymäkotimuseo
* Töllinmäki
* Urkin piilopirtti

## Ikaalinen

* Ikaalisten kotiseutumuseo
* Ikaalisten harmonikkamuseo

## Juupajoki

* Kallenaution kestikievari
* Koskenjalan kenkä- ja nahkamuseo
* Veljeshovi - Juupajoen sotaveteraanien perinnekorsu

## Kangasala

* Kangasalan kotiseutumuseo
* Kangasalan lepokoti
* Karjalainen kulttuurikeskus Äijälä
* Kimmo Pyykkö -museo
* Kuhmalahden kotiseutumuseo
* Mobilia
* Varsamäen hevosajoneuvomuseo
* Vehoniemen automuseo

## Kihniö

* Aitonevan turvemuseo
* Kihniön esinemuseo

## Kuhmoinen

* Kuhmoisten ase- ja varusmuseo
* Kuhmoisten kotiseutumuseo

## Lempäälä

* Kuokkalan museoraitti
* Sakkola-museo

## Mänttä-Vilppula

* Serlachius-museo Gustaf
* Serlachius-museo Gösta
* Vilppulan kotiseutu- ja koulumuseo

## Nokia

* Hinttalan kotiseutumuseo
* Nokian kirkkomuseo
* Nokian työläiskotimuseot
* Ossi Somman veistospuisto

## Orivesi

* Eräjärven kirkkomuseo
* Eräjärven kivimuseo
* Längelmäen kirkkomuseo ja makasiini
* Paltanmäen kotiseutumuseo
* Rosellin talo

## Parkano

* Militariamuseo Karhumäki
* Parkanon metsämuseo
* Parkanon kotiseutumuseo

## Pirkkala

* Kotimuseo Metsärinne
* Museokoti Mummola
* Reipin museo

## Punkalaidun

* Talonpoikaismuseo Yli-Kirra

## Pälkäne

* Daniel Medelplan-museo
* Luopioisten kotiseutumuseo ja Mikkelinmäen torpparimuseo
* Museo Salinmäki
* Pälkäneen kirkkomuseo
* Tuulimyllymuseo

## Ruovesi

* Ruoveden kotiseutumuseo

## Sastamala

* Emil Danielssonin erämaa-ateljee
* Keikyän kotiseutumuseo
* Kiikoisten esinemuseo
* Kinnalan Koukun suojeluskunta- ja lottamuseo
* Vammalan auto- ja traktorimuseo
* Myllymäen torpparimuseo
* Sarkia-museo
* Sastamalan seudun museo
* Suodenniemen kotiseutumuseo
* Pukstaavi

## Tampere

* Amurin työläismuseokortteli
* Emil Aaltosen museo
* Hiekan taidemuseo
* Lauri Viita -museo
* Lenin-museo
* Mediamuseo Rupriikki
* Museokeskus Vapriikki
* Museo Milavida
* Muumimuseo
* Postimuseo
* Sara Hildénin taidemuseo
* Suomen Jääkiekkomuseo
* Suomen nyrkkeilymuseo
* Suomen pelimuseo
* Tampereen kivimuseo
* Tampereen luonnontieteellinen museo
* Tampereen siirtolapuutarhamuseo
* Tampereen suojeluskunta- ja lottamuseo
* Tampereen taidemuseo
* Teiskon museo
* Työväenmuseo Werstas
* Vakoilumuseo
* Varalan liikuntamuseo
* Velaatan maitolaiturimuseo

## Urjala

* Ikaalan Isotalon yksityismuseo
* Nuutajärven lasimuseo Prykäri
* Urjalan kotiseutumuseo

## Valkeakoski

* Kauppilanmäen museoalue
* Myllysaaren museo
* Suomen jalkapallomuseo
* Sääksmäen kotiseutumuseo
* Visavuori
* Voipaalan taidekeskus

## Vesilahti

* Vesilahden kotiseutumuseo

## Virrat

* Killinkosken Wanha tehdasmiljöö
* Liedenpohjan kylämuseo
* Virtain perinnekylä

## Ylöjärvi

* Haverin kultakaivosmuseo
* Kurun ulkomuseo, koulumuseo ja Vänrikki Stoolin tupa
* Suomen jäähdytystekniikan museo
* Ylöjärven kotiseutumuseo